Virimas

Virimas – procesas, kurio metu skystis garuoja ne tik iš paviršiaus, bet ir iš vidaus.

Reiškinys 
Skystyje yra ištirpusių dujų, kurios mažais burbulais kaupiasi ant indo dugno, sienelių, skystyje esančių dulkelių. Kaitinamas skystis pro burbulo sieneles garuoja į jo vidų. Burbulo tūris didėja, kartu didėja ir Archimedo jėga, kelianti jį aukštyn. Patekęs į šaltus viršutinius sluoksnius, burbulas susitraukia (nes mažėja garų slėgis) ir galiausiai visiškai pranyksta. Kai skystis sušyla, burbulas didėdamas iškyla į skysčio paviršių ir susprogsta.

Skystis pradeda virti, kai garų slėgis burbuluose susilygina su slėgiu skystyje. Slėgį skystyje sudaro oro slėgis skysčio paviršiuje (išorinis slėgis) ir hidrostatinis skysčio stulpelio slėgis. Šią sąlygą atitinkanti temperatūra vadinama skysčio virimo temperatūra.

Taip pat skaitykite 
 Virimo temperatūra
 Konvekcija
 Šiluma

Būsenų kitimai

de:Verdampfen